Lopatica

**Lopatica** (lat. scapula) je pljosnata kost ramenog pojasa, koja ima oblik trougla. Lopatica je pričvršćena na zadnju stranu grudnog koša.

Na lopatici razlikujemo:
* ploštine lopatice:
** prednju ploštinu (lat. facies costalis), 
** stražnju ploštinu (lat. facies dorsalis)
* rubove lopatice:
** medijalni (lat. margo medialis),
** lateralni (lat. margo lateralis), 
** gornji (lat. margo superior) 
* uglove lopatice:
** gornji (lat. angulus superior), 
** donji (lat. margo inferior), 
** lateralni (lat. margo lateralis)

Strukture:
Na prednjoj ploštini nalazi se plitka udubina lat. fossa subscapularis.

Na stražnjoj ploštini nalazi se greben lopatice (lat. spina scapulae), koji djeli stražnju stranu na dvije udubine, gornju (lat. fossa supraspinata) i donju (lat. fossa infraspinata).
Greben lopatice prema lateralno postaje sve deblji i čini rameni vrh (lat. acromion), koji sadrži zglobnu površinu za ključnu kost.

Lateralni ugao sadrži zglobnu ploštinu za nadlaktičnu kost, lat. cavitas glenoidales. Sprijeda i iznad zglobne ploštine nalazi se kljunasti nastavak (lat. processus coracoideus).
Na lateralnom uglu, iznad zglobne površine nalazi se hrapava izbočina, lat. tuberculum supraglenoidale (polazište duge glave dvoglavog nadlaktičnog mišića).

Gornji rub lopatice ima mali urez (lat. incisura scapulae) kroz koji prolaze vene i živci.

Lateralni rub na gornjem dijelu sadrži hrapavu izbočinu lat. tuberculum infraglenoidale (polazište duge glave troglavog nadlaktičnog mišića).

## Polazišta i hvatišta

Sa lopatice polaze (ili hvataju se) sljedeći mišići:
* mali prsni mišić (lat. musculus pectoralis minor) - hvata se za kljunasti nastavak
* kljunastonadlaktični mišić (lat. musculus coracobrachialis) - hvata se za kljunasti nastavak
* kratka glava; dvoglavi nadlaktični mišić (lat. caput longus musculus biceps brachii) - polazi sa kljunastog nastavka
* duga glava; dvoglavi nadlaktični mišić (lat. caput breve musculus biceps brachii) - polazi sa lat. tuberculum supragleonidale
* kratka glava; troglavi nadlaktični mišić (lat. caput breve musculus triceps brachii) - polazi sa lat. tuberculum infragleonidale
* prednji nazupčani mišić (lat. musculus serratus anterior) - hvata se za medijalni rub
* podlopatični mišić (lat. musculus subscapularis) - polazi iz lat. fossa subscapularis
* nadgrebeni mišić (lat. musculus supraspinatus) - polazi iz lat. fossa supraspinata
* podgrebeni mišić (lat. musculus infraspinatus) - polazi iz lat. fossa infraspinata
* mali rombasti mišić (lat. musculus rhomboideus minor) - hvata se za medijalni rub
* veliki rombasti mišić (lat. musculus rhomboideus major) - hvata se za medijalni rub
* mišić podizač lopatice (lat. musculus levator scapulae) - hvata se za medijalni rub
* mali obli mišić (lat. musculus teres minor) - hvata se za lateralni rub
* veliki obli mišić (lat. musculus teres major) - hvata se za lateralni rub
* trapezni mišić (lat. musculus trapezius) - hvata se za grebem lopatice (lat. spina scapalae) 
* deltoidni mišić (lat. musculus deltoideus) - polazi sa grebena lopatice (lat. spina scapalae) 
* ramenopodjezični mišić (lat. musculus omohyoideus) - polazi sa gornjeg ruba
* najširi leđni mišić (lat. musculus latissimus dorsi) - polazi sa donjeg ugla (nekoliko vlakana)

## Povezano